

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/18-01/4**

**URBROJ: 2198/31-02-18-2**

**U Gračacu, 12. srpnja 2018. g.**

**ZAPISNIK**

**8. sjednice Općinskog vijeća Općine Gračac**

**12. srpnja 2018. g.**

**s početkom u 16,00 sati u općinskoj vijećnici**

 Predsjednik Općinskog vijeća Tadija Šišić pozdravlja nazočne te moli Bojanu Fumić za poimenično prozove vijećnike radi utvrđivanja kvoruma.

NAZOČNI: Tadija Šišić, Ružica Tulumović, Kata Brčina, Viktor Kupčak, Berislav Crepulja, Ivana Tomić, Goran Đekić (do 18. točke), Nebojša Rađenović (do 4. točke), Tomo Delač, Milorad Stanisavljević.

NENAZOČNI: Rade Dubajić, Momir Japundžić. Slavica Miličić nenazočna je pri prozivanju, nazočna naknadno- od 1. točke)

Pri prozivanju je nazočno 10 od 13 vijećnika, postoji kvorum za pravovaljano održavanje sjednice.

OSTALI NAZOČNI: općinska načelnica Nataša Turbić sa zamjenicima Robertom Jukom i Rajkom Rađenović; pročelnica Jedinstvenog upravnog odjela Općine Gračac, Bojana Fumić te službenice Nikolina Benić, Svjetlana Valjin i Nataša Tunjić.

Predsjednik prvo želi uputiti čestitke „Vatrenima“, smatra da je njihov uspjeh promocija Hrvatske veća nego išta drugo, želi im čestitati i u ime vijeća i osobno. Otvara aktualni sat u 16, 05. Za riječ se javljaju Nebojša Rađenović i Tomo Delač.

Nebojša Rađenović: što je s poslovnim prostorom u Srbu gdje je bila trgovina „Ljubić“?

Tomo Delač- pozdravlja, javno želi postaviti dva upita, imam puno obaveza inače vani, budući da je 27. 7. pred nama, pričaju se priče, ja kao branitelj uvijek sam bio za poštovanje bivše prošlosti, da li ćete načelnice u ime nas vijećnika i Općine Gračac pozdraviti prisutne na toj manifestaciji, vidio sam obilježavanje Dana Općine daju se veliki novci, koliko novaca dajemo za 27. 7. Drugo pitanje, imam veliki financijski teret, svi koji imaju prazne zgrade imaju komunalne naknade, ja godišnje imam preko 40 tisuća kuna, ja osobno ne vidim načina kako bih ih zaradio, investicija je bila za turizam, ima godina dana da smo se hvalili da smo dobili projekt, velike novce. U susjednoj Udbini radi se novi hotel, mi u Gračacu imamo soba, ali nemamo turizam, ja pjevam o toj temi 5 godina, za turističku zajednicu 0 kuna, kada krećemo, kako ćete pomoći i Ličkim krovovima i svima, ili nam ukinite te komunalne obaveze, ja ću osobno zatvoriti Vilu Dijanu, ja imam kruha u Njemačkoj sam zarađujem više nego svi ovdje zajedno, kako ćemo krenuti, ja sam spreman ulagati, praviti hotel, ali pod tim uvjetima, da imam viziju.

Načelnica: poslovni prostor Ljubića je u vlasništvu Općine Gračac, on je u problemima zatvorio je i drugdje, ulagao je, a ima dugovanja, on bi taj jedan do iskompenzirao, on je sam izrazio nemogućnost da plati dugove koje ima, ali vidjet ćemo hoće li moći tako. Kad se taj poslovni prostor zapisnički i vrati, mi moramo odrediti visinu najma temeljem stručne procjene i raspisati natječaj. Svjetlana Valjin: njegov ugovor je istekao. Nebojša Rađenović: ima zainteresiranih. Tomo Delač- kakva ulaganja, kako mu stoji u ugovoru? Bojana Fumić- ne radi se tu o ulaganjima koja bi mi bili obvezni priznati, misli se na ulaganja koja mi možda bilo korisno zadržati. Načelnica- npr. grijanje je uveo. Načelnica- što se tiče 27. 7. od 2013. otkad sam načelnica, nikad nisam bila, uvijek idem u Boričevac na taj dan, jedne godine je SNV dolazio kod mene na dogovor, nisu tražili od mene ništa posebno osim možda košnje. Što se tiče manifestacija, nije samo Dan Općine, imali smo i predstavu i druge događaje. Tomo Delač- Vi kao načelnica od 2013. nikada niste sudjelovali, znači Vi to ne priznate? Načelnica- ne kao što je recimo Dan Općine i slično. Načelnica- od turističke zajednice i oslobođenja od komunalne naknade sve je u jednom pitanju. Mene je Vaša stranačka kolegica pitala za turističku zajednicu, u procesu po sadašnjem zakonu ne daju dozvolu. Ranija je ukinuta, zajednica nam je u interesu, međutim čekaju izmjene zakona, kažu da je udruživanje najbolji način. Što se tiče Vas kao obrtnika slažem se da su velika davanja, ali to je s obzirom na kvadraturu, a već jednom smo smanjili. Budući da smo se financijski ustabilili, mi ubuduće planiramo poticanje razvoja gospodarstva, pri čemu treba i suglasnost Ministarstva gospodarstva za program poticanja malih poduzetnika; te točke su moguće, a već imamo neka oslobađanja, ni 80% komunalnog doprinosa nije ostalo nezapaženo, ne može se individualno Vas osloboditi, nego moramo kroz neki plan. neko kroz plan. Pročelnicu sam zamolila da pogleda, obzirom na propise moramo imati prethodne suglasnosti, da ne šaljemo pa da ne odbijaju. Tomo Delač: ja konkretno pitam za sebe kad odjavim koliko plaćam, prije je bilo 5, 6 poduzeća pa me zanima što je s njima, gdje je Zdenko, Lički krovovi, kino sala, stolarija, prostor prije željezničke stanice. Investirao sam, imao sam viziju modernog turističkog Gračaca. Da li ste napravili projekta za Ministarstvo poljoprivrede? Predsjednik: imaju natječaji i za privatnike. Svjetlana Valjin: ako je prostor priveden svrsi, a nije u funkciji, obračunava se 50%. nakon što prođe 6 mjeseci da se ne obavlja djelatnosti, potrebno je donijeti dokaze i umanjit će vam se. Mnogi su zaključili da im je bolje prenamijeniti u stambene prostore jer je manji koeficijent. Bojana Fumić- ali upravo Vi ste prije nekog vremena tražili da se onima čiji poslovni prostori nisu u funkciji komunalna naknada zaračuna dvostruko, što nije zakonski moguće. Tomo Delač- ja sam htio da privedu svrsi, da ih natjeramo. Goran Đekić- htio sam pitati i predsjednika i načelnicu u vezi 27. 7. je li to stav stranke ili privatno. Predsjednik- i jedno i drugo, da li ste čitali povijest. svatko ima svoju povijest koju pišu pobjednici. Aktualni sat završen je u 16, 36.

Predsjednik predlaže

**DNEVNI RED:**

1. Prijedlog Izvještaja o izvršenju Proračuna Općine Gračac za 01. 01. 2017. do 31. 12. 2017. godine
2. Prijedlog Odluke o raspodjeli rezultata poslovanja za 2017. godinu
3. Prijedlog II. Izmjena i dopuna Proračuna Općine Gračac za 2018. godinu
4. Prijedlog Odluke o izmjeni i dopuni Odluke o izvršavanju Proračuna Općine Gračac za 2018. godinu
5. Prijedlog Odluke o usvajanju Izvješća o radu
6. Prijedlog Zaključka o usvajanju Izvješća o izvršenju Programa gradnje građevina za gospodarenje komunalnim otpadom za Općinu Gračac za 2017. godinu
7. Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2017. godinu
8. Prijedlog Zaključka o usvajanju Izvješća o realizaciji Programa utroška sredstava doprinosa za šume za 2017. godinu
9. Prijedlog Zaključka o usvajanju Izvješća o realizaciji Programa utroška sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2017. godinu
10. Prijedlog Zaključka o usvajanju Izvješća o realizaciji Programa utroška sredstava od prodaje obiteljske kuće ili stana u državnom vlasništvu na području Općine Gračac u 2017. godini
11. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2017. godinu
12. Prijedlog Zaključka o usvajanju Izvješća o izvršenju Programa gradnje objekata i uređaja komunalne infrastrukture na području Općine Gračac za 2017. godinu
13. Prijedlog Izmjene i dopune Programa održavanja komunalne infrastrukture Općine Gračac za 2018. godinu
14. Prijedlog Izmjene i dopune Programa gradnje objekata i uređaja komunalne

 infrastrukture Općine Gračac za 2018. godinu

1. Prijedlog Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018. godini
2. Prijedlog Izmjene i dopune Socijalnog programa Općine Gračac za 2018. godinu
3. Prijedlog Izmjene i dopune Programa javnih potreba u školstvu, predškolskom

odgoju i obrazovanju za 2018. godinu

1. Prijedlog Izmjene i dopune Programa javnih potreba u kulturi i religiji Općine Gračac za 2018. g.
2. Prijedlog Izmjene i dopune Programa javnih potreba u sportu Općine Gračac za 2018. godinu
3. Prijedlog Odluke o raspisivanju izbora za vijeće Mjesnog odbora Srb
4. Prijedlog Odluke o imenovanju Općinskog izbornog povjerenstva

Primjedbi niti prijedloga za izmjenu predloženog dnevnog reda nema. Vijećnici s 10 ZA- jednoglasno (od ukupno 10 nazočnih) usvajaju dnevni red koji glasi:

**DNEVNI RED:**

1. Prijedlog Izvještaja o izvršenju Proračuna Općine Gračac za 01. 01. 2017. do 31. 12. 2017. godine
2. Prijedlog Odluke o raspodjeli rezultata poslovanja za 2017. godinu
3. Prijedlog II. Izmjena i dopuna Proračuna Općine Gračac za 2018. godinu
4. Prijedlog Odluke o izmjeni i dopuni Odluke o izvršavanju Proračuna Općine Gračac za 2018. godinu
5. Prijedlog Odluke o usvajanju Izvješća o radu
6. Prijedlog Zaključka o usvajanju Izvješća o izvršenju Programa gradnje građevina za gospodarenje komunalnim otpadom za Općinu Gračac za 2017. godinu
7. Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2017. godinu
8. Prijedlog Zaključka o usvajanju Izvješća o realizaciji Programa utroška sredstava doprinosa za šume za 2017. godinu
9. Prijedlog Zaključka o usvajanju Izvješća o realizaciji Programa utroška sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2017. godinu
10. Prijedlog Zaključka o usvajanju Izvješća o realizaciji Programa utroška sredstava od prodaje obiteljske kuće ili stana u državnom vlasništvu na području Općine Gračac u 2017. godini
11. Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2017. godinu
12. Prijedlog Zaključka o usvajanju Izvješća o izvršenju Programa gradnje objekata i uređaja komunalne infrastrukture na području Općine Gračac za 2017. godinu
13. Prijedlog Izmjene i dopune Programa održavanja komunalne infrastrukture Općine Gračac za 2018. godinu
14. Prijedlog Izmjene i dopune Programa gradnje objekata i uređaja komunalne

 infrastrukture Općine Gračac za 2018. godinu

1. Prijedlog Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018. godini
2. Prijedlog Izmjene i dopune Socijalnog programa Općine Gračac za 2018. godinu
3. Prijedlog Izmjene i dopune Programa javnih potreba u školstvu, predškolskom

odgoju i obrazovanju za 2018. godinu

1. Prijedlog Izmjene i dopune Programa javnih potreba u kulturi i religiji Općine Gračac za 2018. g.
2. Prijedlog Izmjene i dopune Programa javnih potreba u sportu Općine Gračac za 2018. godinu
3. Prijedlog Odluke o raspisivanju izbora za vijeće Mjesnog odbora Srb
4. Prijedlog Odluke o imenovanju Općinskog izbornog povjerenstva

Predsjednik poziva vijećnike da prije prelaska na prvu točku dnevnog reda iznesu ukoliko imaju primjedbi na zapisnik s prethodne 7. sjednice. Primjedbi nema te se isti smatra jednoglasno usvojenim. Predsjednik moli vijećnike da ne zloupotrebljavaju vrijeme, da se raspravlja o konkretnim točkama dnevnog reda. Tomo Delač- hajdemo za sve zajedno svi dići ruke i kući.

**Ad/1** Prijedlog Izvještaja o izvršenju Proračuna Općine Gračac za 01. 01. 2017. do 31. 12. 2017. godine. Općinska načelnica- proračun se kroz mandat podigao za oko 4 milijuna kuna, kroz natječaje i dobro gospodarenje, izvješće o realizaciji je na preko 16 milijuna kuna. Nikolina Benić- došlo do izmjena pravilnika o načinu izvještavanju, drukčije je po organizacijskoj i programskoj klasifikaciji, tu su i sudski postupci, nepodmirene obveze i slično. Prikazuje stanje općine Gračac i proračunskih korisnika, sadrži sve prihode i rashode općine i korisnika. Tu su projekti- Napredak, javni radovi, mrtvačnica priprema, ceste, pročistač, projekt proširenja rasvjete, stipendiranje, financiranje proračunskih korisnika, učenici, vjerske zajednice, srednjoškolci, kapitalna pomoć trgovačkim društvima. Ostvarili smo višak prihoda koji će dijelom biti namijenjen za udžbenike, pribor i opremu učenika. Nismo se zaduživali niti stvarali manjak, zaliha je korištena za vatrogasnu postrojbu. Načelnica: u izvještajnom razdoblju ostvario se višak prihoda. Nikolina Benić: njime je pokriven dio manjka iz prethodnih godina, a preostali dio namijenjen je za učenike. Nebojša Rađenović: konto 3237 intelektualne usluge, tko su ti intelektualci i 323 sanacija poljskih puteva koji su to putevi i koji su kriteriji, tko daje plan. Nikolina Benić- intelektualne usluge su i naše i kod korisnik, uglavnom zastupanja, računovodstvene i osobne usluge. Načelnica- poljski putevi su iz prihoda od poljoprivrednog zemljišta i prošle godine za program raspolaganja smo planirali, ali smo premjestili za poljske puteve, to su jednako nerazvrstane ceste samo su dijelom prikazani kroz program utroška cesta, radilo se gdje su ljudi prijavljivali, ako nismo kroz redovno održavanje. Po Srbu, Gračacu, Deringaju, neki po dva puta. Nebojša Rađenović- Podastrana i Suvaja? Tomo Delač: Nikolinu bih malo prorešetao dobronamjerno, od 16 milijuna kuna mene zanima koliko je prošlo za ulaganja, bez pranja plaća, koliko ostaje? Drugo, kako mi imamo pravo vidjeti te sve prolazne račune, bio sam kod Marka Gale oni se pozivaju na zaštitu potrošača, mi dajemo za plaće, mi moramo znati koliko se daje i zašto. Spominjali ste ponosno za javne radove, lijep broj ljudi je radio i dobio neki novac, a što je to vidljivo u Gračacu i Srbu? Nisam htio slikati, ali vidio sam kako se radi. Ivana Tomić- koliko bi Vi radili za 2.800 kuna? Tomo Delač: ili bih radio ili ne. Predsjednik- mi koji tu živimo svaki dan vidjeli smo koliko se radili, ne treba nam doći neko sastrane i govoriti. Tomo Delač: gledao samo potrošnju sporta, Dana općine, blago nama kad ne vjerujem svojim očima da je tako bajno, divim se, prošle godine nismo napravili ništa za vraćanje ljudi, tražim detaljno izvještaj pojedinačno, može i pismeno da mi se dostavi na koji god način uvid u potrošnju novca drugih korisnika, i vatrogasaca i svih. Slavica Miličić dolazi u 16, 58 tako da je sjednici nazočno 11 vijećnika. Tomo Delač: da li pojedinačno možemo dobiti izvještaj sa skupštine korisnika? Nikolina Benić- izvukla sam Vam programsku klasifikaciju, imate i razradu, tri i nešto milijuna je utrošeno za kapitalna ulaganja. Ružica Tulumović- imate sve prikazano, treba proučiti. Nikolina Benić objašnjava prikaz rashoda. Tomo Delač- mi sufinaciramo komunalna društva. Načelnica- to su kapitalna ulaganja za projekte. Evo upravo prije nekoliko dana za proračunsku transparentnost nagrađeni smo peticom od strane Instituta za javne financije. Tomo Delač- mi tražimo za sve. Načelnica- imate na stranici izvješća, proučite ih, a onda nemojte i Vi nakon 8 godina pitati što znače intelektualne usluge. Imamo osobe koje su prvi put tu i koje su prije svakog vijeća pitale ako im nešto nije bilo jasno. Vi svaki put pitate jedno te isto. Predsjednik- ja sam sve vidio i znam, ne tražite u moje ime. Goran Đekić- stavite Tomu na svoju listu. Bojana Fumić objašnjava da se mogu dobiti one informacije kojima Općina Gračac raspolaže, ali ako su već objavljene onda ih nitko nije dužan nekome posebno dostavljati; za ono čime ne raspolažemo obratite se kod samih korisnika, oni su također obveznici pristupa informacijama. Vijećnici glasuju te većinom glasova 8 ZA, 2 PROTIV, 1 UZDRŽAN (od ukupno 11 nazočnih vijećnika) donose

**Izvještaj o izvršenju**

**Proračuna Općine Gračac za 01. 01. 2017. do 31. 12. 2017. godine**

 koji se prilaže i sastavni je dio ovog zapisnika.

**Ad/2** Prijedlog Odluke o raspodjeli rezultata poslovanja za 2017. godinu. Načelnica: računovodstveni manjak od prije 2010. i nadalje je bio, zbog promjene načina prikaza, više od milijun kuna smo ostvarili viška, a ono što je ostalo prenosi se za knjige i pribor za sve učenike. Bilo je i drugih prijedloga, u daljnjem razdoblju moći ćemo i njih razmotriti, od npr. nabave nekih uređaja za ambulantu, do nabave blokova za djecu itd. Prijava za raspravu nema. Vijećnici glasuju te većinom glasova 8 ZA, 0 PROTIV, 3 UZDRŽANA (od ukupno 11 nazočnih vijećnika) donose

**Odluku o raspodjeli rezultata poslovanja za 2017. godinu**

 koja se prilaže i sastavni je dio ovog zapisnika.

**Ad/3** Prijedlog II. Izmjena i dopuna Proračuna Općine Gračac za 2018. godinu. Načelnica- osnovne izmjene imamo zato što određene projekte koje smo dobili u međuvremenu nismo imali u proračunu, jedan je projekt energetska obnova Napretka, jedna je velika točka zimska služba i održavanje, 2 projekta vezana za otpad- spremnici za odvojeno prikupljanje otpada te informativno edukativne aktivnosti s drugim gradovima; tu su umirovljenici, učenici; nogometni klub je dobio za projekt preko sto tisuća kuna, jedan dio bismo im trebali sufinancirati mi kao partneri; imamo naznaka da će nam biti odobren projekt „Zaželi“, Udruga Majka Tereza dobila je skoro 5 milijuna kuna, zaposlit će oko 30 žena, Općina Gračac je trenutno na vrednovanju, znači zaposlit će se oko 50 žena za razdoblje od 2 godine. Pročelnica je bila na sastanku s ministrom Marićem iz Ministarstva državne imovine, neke objekte smo već prije zatražili. Bojana Fumić- novim zakonom koji uređuje raspolaganje državnom imovinom otvaraju se nove, za nas povoljnije mogućnosti, o kojima smo tom prigodom razgovarali. Načelnica- naše tvrtke su sklopile ugovor o najmu za objekte kod stadiona od 1. Maja, uređuju ih, napravljen je poslovni plan za te tvtke koji predviđa i da se tamo otvore radionice. Od predanih 12 projekata, dobili smo 10 za sada- tržnica, igralište vrtića, led rasvjeta, ceste, spremnici 2 milijuna kuna, strategija razvoja turizma, tri EU, ostali nacionalni, kupnja udžbenika planira se od naših sredstava, odobrenje od Ministarstva za demografiju za širenje mreže socijalnih usluga u zajednici čekamo, za mlade završen. Osim toga ove godine duplo više treba za košnju i uređenje, puno je kiše, mora se češće kositi. Predsjednik otvara raspravu: Nebojša Rađenović- što je s Dalmatinskom ulicom? Svjetlana Valjin- upravo je objavljena nabava za nju. Tomo Delač: za tu staru bolnicu, ministar je bio tu, objavili ste, do kuda je to došlo. Načelnica- tu nije u cilju da tu bude uključena samo općina nego i županija, ključna nam je županija za određene smjernice, kroz ovaj projekt se kani ići u smjeru da imamo njegovatelja, pomoćnih kuhara, vjerujemo da ćemo nakon toga imati kadar koji će moći raditi u tim ustanovama. Ako imamo starački dom, a neće imati tko raditi u njemu, nećemo biti zadovoljni. Neka bude barem ispostava za početak. Bojana Fumić pojašnjava smjernice novog Zakona o upravljanju državnom imovinom. Tomo Delač: kako se njima naplaćuje? Svjetlana Valjin- zakon nam neko vrijeme nije dozvoljavao naplatu na državnoj imovini. Vijećnici glasuju te većinom glasova 9 ZA, 0 PROTIV, 2 UZDRŽANA (od ukupno 11 nazočnih vijećnika) donose

**II. Izmjene i dopune Proračuna Općine Gračac za 2018. godinu**

 koje se prilažu i sastavni su dio ovog zapisnika.

**Ad/4** Prijedlog Odluke o izmjeni i dopuni Odluke o izvršavanju Proračuna Općine Gračac za 2018. godinu. Načelnica predlagatelj. Prijava za raspravu nema. Vijećnici glasuju te većinom glasova 8 ZA, 1 PROTIV, 2 UZDRŽANA (od ukupno 11 nazočnih vijećnika) donose

**Odluku o izmjeni i dopuni**

 **Odluke o izvršavanju Proračuna Općine Gračac za 2018. godinu**

 koja se prilaže i sastavni je dio ovog zapisnika.

**Ad/5** Prijedlog Odluke o usvajanju Izvješća o radu. Načelnica- izvješće se odnosi na novi mandat, od izbora do kraja godine. Vijećnik Nebojša Rađenović odlazi u 17, 26. te je na sjednici opet 10 vijećnika. Načelnica ističe javne radove, sada bi se referirala na izjavu vijećnika Delača o tome što su ti ljudi radili, onaj tko je svaki dan tu mogao je vidjeti, nije cijelo vrijeme bilo sunce i lijepo. Što se te tiče Srba i Gračaca, izvještavani smo ne samo narativno nego i fotografijama, čupali su i čistili puteve i rukama i svakako. Upozorava Tomu Delača da neprestano prekida druge u govoru, nema više strpljenja. Morate biti čovjek i vidjeti da je tih 40 ljudi bilo po snijegu vanii pomagali su ljudima, period kad su počeli raditi bila je zima. Barem zbog tih ljudi pokažite malo poštovanja, mnogi su radili i kad su bili bolesni. KIC je obnovljen multimedijski, ponovno smo pripremili dokumentaciju da dobijemo za kat i uređenje ostatka Napretka, što smo u međuvremenu i dobili, tu je telemetrija za vodovod, vodosprema Bruvno, ove godine ide Srb. Vrtić sufinanciramo 1400 kuna po djetetu, svaki školarac ima besplatan prijevoz, potpora novorođenčadi je porasla već dva puta i gdje god ostvarimo malo bolji rezultat ulažemo u djecu, prijevoz i starije. Vrtić, knjižnica, vatrogasna zajednica, udruge, vjerske zajednice... Knjižnica je u ovom periodu s nama predala i ostvarila 4 projekta. Rasprava: Tomo Delač- budući je rekla da je njenom strpljenju kraj, ona je tu za to da odgovara na pitanja. Činjenica je, imao sam izvještaj iz Srba i ovdje sam vidio kad sam slučajno bio jednom prilikom i čekao Anđu sa HZZ-a, 3 žene i 1 muškarac uređuju par metara staze. Nisam ja tako mislio, ali znali su oni kolike ću biti plaće. Uvijek sam za projekte, ja se borim samo za jedan cilj, da bude bolje meni, a onda će biti bolje i ljudima oko mene. Lovinac je jači od nas, Udbina je sada jača od nas, nisam prezadovoljan, privatno nemam ništa protiv vas, mi smo sugrađani za svaki projekt, projekt koji će biti dobar za moj objekt, bit će dobar i za Gračac, malo je ljudi koji će ulagati u ovo selo. Ne provociram zlonamjerno, idemo raditi. Predsjednik upozorava da mu je vrijeme isteklo. Tomo Delač- da završim, načelnice draga onaj koji nije prošao tamo gdje se turizam razvija ne zna. Vijećnici glasuju te većinom glasova 8 ZA, 0 PROTIV, 2 UZDRŽANA (od ukupno 10 nazočnih vijećnika) donose

**Odluku o usvajanju Izvješća o radu**

 koja se prilaže i sastavni je dio ovog zapisnika.

**Ad/6** Prijedlog Zaključka o usvajanju Izvješća o izvršenju Programa gradnje građevina za gospodarenje komunalnim otpadom za Općinu Gračac za 2017. godinu

Načelnica- vezano je uz godišnji izvještaj za 2017. godinu. Svjetlana Valjin- vidi se da Stražbenica još nije do kraja realizirana. Tomo Delač: planom gospodarenja otpadom popisane su parcele koje nisu tu, inače dobio sam informaciju da se čak i poticaji dobivaju na te čestice. Kad će doći saniranje kod mene. Svjetlana Valjin- divlja odlagališta nisu tema ovoga, postoji plan izađen od ovlaštene tvrtke i svake godine se sukcesivno pomalo ta odlagališta saniraju, tako će i u narednom razdoblju, Načelnica: Stražbenica je legalno odlagalište, ono je u projektu sanacije, ono kao i sva druga do 2021. moraju biti sanirana, mi do 2019. moramo da bi se prevozilo u centar Biljane Donje. Po pitanju poticaja, mi ne dobivamo informacije o poticajima. Tomo Delač- to morate znate. Načelnica- mi ne znamo, znamo samo za one koji imaju ugovore s državom. Tomo Delač- dajem Vam za obavezu da Vi to provjerite. Tko je vlasnik? Načelnica- Republika Hrvatska. Vijećnici glasuju te većinom glasova 8 ZA, 0 PROTIV, 2 UZDRŽANA (od ukupno 10 nazočnih vijećnika) donose

**Zaključak o usvajanju Izvješća o izvršenju Programa gradnje građevina za gospodarenje komunalnim otpadom za Općinu Gračac za 2017. godinu**

 koji se prilaže i sastavni je dio ovog zapisnika.

**Ad/7** Prijedlog Zaključka o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru za 2017. godinu. Svjetlana Valjin ukratko objašnjava. Prijava za raspravu nema. Vijećnici glasuju te većinom glasova 7 ZA, 0 PROTIV, 3 UZDRŽANA (od ukupno 10 nazočnih vijećnika) donose

**Zaključak o usvajanju Izvješća o realizaciji Programa utroška sredstava naknade za zadržavanje nezakonito izgrađene zgrade u prostoru**

 **za 2017. godinu**

 koji se prilaže i sastavni je dio ovog zapisnika.

**Ad/8** Prijedlog Zaključka o usvajanju Izvješća o realizaciji Programa utroška sredstava doprinosa za šume za 2017. godinu. Svjetlana Valjin objašnjava- mrtvačnica i drugo. Tomo Delač: zanima me kada će više ta mrtvačnica, do kuda je došla? Načelnica: očito niste bili, pri kraju je. Mora se spominjati dok god se sredstva u izvještajnom razdoblju spominju. Rade se unutarnji radovi i električni radovi. Tomo Delač- kada će biti ograda? Načelnica- s obzirom na nalazište do ceste još ne možemo ogradu, Ministarstvo branitelja vrši ekshumacije posmrtnih ostatka ubijenih poslije 1945. godine, čak su htjeli obustaviti i radove na mrtvačnici no geodetski je ona ipak na rubu, ali ograda za sada neće moći biti. Planiramo da se i pravoslavno i katoličko groblje zatvori zbog ulaza životinja. Pravoslavno će se onaj donji dio ograde sanirati. Mrtvačnica će se ubrzo završiti, pod krovom je. Nećemo raditi svečano otvorenje, nije prikladno, ali objavit ćemo kada dobije uporabnu dozvolu. I u idućem izvještaju će biti. Milorada Stanisavljević trenutno nema. Vijećnici glasuju te većinom glasova 7 ZA, 0 PROTIV, 2 UZDRŽANA (od ukupno 9 nazočnih vijećnika) donose

**Zaključak o usvajanju Izvješća o realizaciji**

 **Programa utroška sredstava doprinosa za šume za 2017. godinu**

 koji se prilaže i sastavni je dio ovog zapisnika.

**Ad/9** Prijedlog Zaključka o usvajanju Izvješća o realizaciji Programa utroška sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2017. godinu. Svjetlana Valjin ukratko izlaže, sanacija divljih odlagališta otpada i poljskih puteva. Tomo Delač: zanima me podatak koliko novca dobivamo od tih zakupnika, lažno se upisuju jedni drugima, kakvo je stanje. Načelnica- u izvješću Vam piše, 4 su sada, 65% ukupno od onoga što uplaćuju državi. Tomo Delač- što je s ostatkom? Načelnica- to je na DORH-u. Vijećnici glasuju te većinom glasova 7 ZA, 0 PROTIV, 2 UZDRŽANA (od ukupno 9 nazočnih vijećnika) donose

**Zaključak o usvajanju**

 **Izvješća o realizaciji Programa utroška sredstava od prodaje, zakupa, zakupa za ribnjake, prodaje i davanja na korištenje poljoprivrednog zemljišta i naknade za promjenu namjene poljoprivrednog zemljišta u vlasništvu Republike Hrvatske za 2017. godinu**

 koji se prilaže i sastavni je dio ovog zapisnika.

**Ad/10** Prijedlog Zaključka o usvajanju Izvješća o realizaciji Programa utroška sredstava od prodaje obiteljske kuće ili stana u državnom vlasništvu na području Općine Gračac u 2017. godini. Svjetlana Valjin: u općinski proračun uplaćeno i utrošeno u namjene koje su navedene u izvješću, rješavamo imovinsko- pravne dozvole i ozakonjujemo, dio je utrošen za kupnju zemljišta za centar za posjetitelje, smeđa signalizacija, grijanje za Napredak. Tomo Delač- a prostori u sustavu općine preko puta? Svjetlana Valjin- vlasništvo su RH, stanovi koji su pretvoreni u poslovni prostor, općinski su Nikole Tesle 40, zgrade bivše Hidroelektre, stočna tržnica, zgrada gdje je Crveni križ, ali svi ugovori su istekli. Bojana Fumić- imamo važećih ugovora o zakupu, nekoliko u ovoj zgradi. Načelnica- ova zgrada kod škole je greškom pripala školi, u sudskom procesu, no dijelove moramo zamijeniti, sad je tek gotova parcelacija. Moramo zamijeniti sa školom dijelove koji nisu naši, ne možemo ništa dok to ne završi. Vijećnici glasuju te većinom glasova 7 ZA, 0 PROTIV, 3 UZDRŽANA (od ukupno 10 nazočnih vijećnika) donose

**Zaključak o usvajanju**

 **Izvješća o realizaciji Programa utroška sredstava od prodaje obiteljske kuće ili stana u državnom vlasništvu na području Općine Gračac u 2017. godini**

 koji se prilaže i sastavni je dio ovog zapisnika.

**Ad/11** Prijedlog Zaključka o usvajanju Izvješća o izvršenju Programa održavanja komunalne infrastrukture na području Općine Gračac za 2017. godinu. Načelnica- smanjila nam se potrošnja električne energije za javnu rasvjetu, ostalo je uglavnom isto. Prijava za raspravu nema. Vijećnici glasuju te većinom glasova 7 ZA, 0 PROTIV, 3 UZDRŽANA (od ukupno 10 nazočnih vijećnika) donose

**Zaključak o usvajanju**

 **Izvješća o izvršenju Programa održavanja komunalne infrastrukture na području Općine Gračac za 2017. godinu**

 koji se prilaže i sastavni je dio ovog zapisnika.

**Ad/12** Prijedlog Zaključka o usvajanju Izvješća o izvršenju Programa gradnje objekata i uređaja komunalne infrastrukture na području Općine Gračac za 2017. godinu. Načelnica: po stavkama se vidi gradnja. Prijava za raspravu nema. Vijećnici glasuju te većinom glasova 7 ZA, 0 PROTIV, 3 UZDRŽANA (od ukupno 10 nazočnih vijećnika) donose

**Zaključak o usvajanju**

 **Izvješća o izvršenju Programa gradnje objekata i uređaja komunalne infrastrukture na području Općine Gračac za 2017. godinu**

 koji se prilaže i sastavni je dio ovog zapisnika.

Predsjednik odobrava kratku stanku od 18,02 do 18, 10.

**Ad/13** Prijedlog Izmjene i dopune Programa održavanja komunalne infrastrukture Općine Gračac za 2018. godinu. Svjetlana Valjin: predložene izmjene odnose se najvećim dijelom na zimsku službu, program je za period fiskalne godine, zimu ćemo imati i krajem fiskalnog perioda. Otvara se rasprava. Tomo Delač: ponovno želi zamoliti sve da se nađe način da se smanje komunalne obveze, rekli ste da je rok do 11 mjeseca, tražim da nađete metodu, nikad se ne može očistiti svima odjednom, ali molim da nađete rješenje da se to smanji. Vijećnici glasuju te većinom glasova 7 ZA, 0 PROTIV, 3 UZDRŽANA (od ukupno 10 nazočnih vijećnika) donose

**Izmjene i dopune Programa održavanja komunalne infrastrukture Općine Gračac za 2018. godinu**

 koje se prilažu i sastavni su dio ovog zapisnika.

**Ad/14** Prijedlog Izmjene i dopune Programa gradnje objekata i uređaja komunalne infrastrukture Općine Gračac za 2018. godinu. Svjetlana Valjin- odnosi se uglavnom na izmjenu dijela programa zbog projekata infrastrukture- novi projekti. Rasprava: Tomo Delač: osobno sam razgovarao s čovjekom koji u Ministarstvu poljoprivrede radi na projektima, to je Milan Tankosić, radi na jako važnom mjestu, zašto se ne iskoristi za dobrobit Općine Gračac, osobito kanalizacije, infrastrukture, Novo naselje 1 i 2, ministrica Žalac rekla je i sama će ako treba pisati projekte, Milan mi je rekao da mu se nitko nikada nije obratio. Načelnica- spomenuli ste Milana i Gabrijelu, sva ministarstva i resore poznajem, u tim ministarstvima mnoge osobno znam, voljela bih da dođe put svoje općine, mada nam trenutno ne manjka informacija, u zadnjih godina bolja je cirkulacija informacija, voljela bih da se netko više koncentrira na obrtnike i poduzetnike. Svi smo se obučili, od 10 projekata 7 smo napravili sami. Bojana Fumić- upravo sutra je radionica koju Ministarstvo poljoprivrede organizira za svoje izravne korisnike. Tomo Delač- da li ima šanse da se zaposle osobe da obavještavaju sve te osobe i pomažu sve nas. Apeliram čak i na Vas ako možete osobu zaposliti. Slavica Miličić: razvojne agencije, postoje sredstva za potporu koja se mogu dobiti. Načelnica- dobra sugestija, nas ipak ograničavaju vlastiti prihodi, broj djelatnika, ovo što je Slavica rekla, razvojna agencija, no za svako otvaranje prvenstveno mora biti na našim jaslama, većina je za sada u udrugama. Vijećnici glasuju te većinom glasova 8 ZA, 0 PROTIV, 2 UZDRŽANA (od ukupno 10 nazočnih vijećnika) donose

**Izmjene i dopune**

Programa gradnje objekata i uređaja komunalne infrastrukture Općine Gračac za 2018. godinu

 koje se prilažu i sastavni su dio ovog zapisnika.

**Ad/15** Prijedlog Izmjene i dopune Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018. godini. Svjetlana Valjin: tu je sanacija Dalmatinske ulice u Srbu, proširenje postojećeg dijela mreže javne rasvjete. Načelnica- u planu je i raspisan je natječaj, sredstva još nisu uplaćena. Tomo Delač- budući da nisam bio dugo u Srbu koliko se uopće ulaže u taj Srb, vidim koliko su vijećnici iz Srba aktivni. Načelnica- bilo je izvješće, ovo je izmjena plana. Tomo Delač- nije Gračac samo centar, čujem da je zapravo ispod svih mogućih kriterija. Načelnica- ovisi čiji su kriteriji. Tomo Delač- poznanici su me izvijestili. Vijećnici glasuju te većinom glasova 8 ZA, 0 PROTIV, 2 UZDRŽANA (od ukupno 10 nazočnih vijećnika) donose

**Izmjene i dopune**

 Programa utroška sredstava od prodaje obiteljske kuće ili stana u državnom vlasništvu na području Općine Gračac u 2018. godini

 koje se prilažu i sastavni su dio ovog zapisnika.

**Ad/16** Prijedlog Izmjene i dopune Socijalnog programa Općine Gračac za 2018. godinu. Načelnica: sredstva za udžbenike i pribor su zapravo osnovna izmjena, uvrštava se 250 tisuća kuna, po 500 kuna će svi učenici osnovne i srednjih škola koji ovdje prebivaju. Slavica Miličić: postoji udruga koja se brine za nezbrinute životinje, nisu se mogli se uklopiti u sam natječaj, obzirom da je to humanitarno djelovanje, oni brinu o njima i red bi bio da se i Općina pobrine, da ih se ne odbija zbog toga što ih netko možda osobno ne voli. Bojana Fumić: aktivnosti te udruge nisu u skladu s novim Zakonom o zaštiti životinja, oni su registrirani za promicanje svijesti i prava životinja, a ne kao sklonište. Ne ispunjavaju prostorne niti stručne uvjete za sklonište niti držanje životinja na takav način, zasigurno to niti nije moguće tu u naselju. Slavica Miličić- zašto im ne pomognete da osnuju sklonište, dajte im neko zemljište. Bojana Fumić: dužni smo ugovoriti zbrinjavanje sa ovlaštenim skloništem što smo i učinili. Inspekcija je utvrdila da poduzimamo potrebno, čak osiguravamo više sredstava za zbrinjavanje nego mnogi veći gradovi. Svaka županija mora do kraja godine osnovati sklonište. Načelnica- imamo 2 udruge s kojima je bilo problema za dostavu izvješća o utrošenim sredstvima, oni su bili jedna od njih, morali smo ih nekoliko puta opominjati da naprave izvješće. Bojana Fumić: ako netko drži više od devet pasa ili mačaka mora udovoljiti određenim uvjetima iz zakona, a u svrhu udomljavanja može držati samo pse koje mu je povjerilo na čuvanje sklonište, s kojim ima sklopljen ugovor, odnosno u slučaju da ih je preko 20 imati uvjete kao sklonište, drugo je u suprotnosti sa zakonom. Nisu ni oni iz skloništa sretni što ih se poziva u svako doba, nekad dok dođu na teren životinje tamo više nema, no to bi morali s njima ugovoriti, mi smo dužni sufinancirati rad skloništa. Slavica Miličić- znači novi je zakon. Vijećnici glasuju te većinom glasova 8 ZA, 0 PROTIV, 2 UZDRŽANA (od ukupno 10 nazočnih vijećnika) donose

**Izmjene i dopune**

 Socijalnog programa Općine Gračac za 2018. godinu

 koje se prilažu i sastavni su dio ovog zapisnika.

**Ad/17** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2018. godinu. Načelnica- izmjene se odnose na Dječji vrtić „Baltazar“ kao proračunskog korisnika, didaktika, rashodi za zaposlene, ulagat će se u dvorište i igralište, video nadzor. Tomo Delač- malo bih pitao što se dešava sa srednjom školom, koliko je učenika, koje imamo smjerove, hoćemo li je izgubiti? Načelnica: oko 67 učenika, ekonomski smjer, šumarski, tehničar zaštite prirode i tri zanata (monter klima, vodoinstalater, autolimar). Tomo Delač- možemo li mi tražiti da se ekonomska ukine, da se uvedu zanimanja koja se traže. Predsjednik: školski odbor je pokušavao, treba imati uvjete za praksu, kadar i dobru volju ministarstva. Želje su svih nas, trebalo je nekoliko godina da dobijemo tehničara zaštite prirode. Tomo Delač- koji maksmalni kapacitet škole? Ružica Tulumović- bio je oko 120. Tomo Delač: a u osnovnoj? Ružica Tulumović: u 7. razredima je oko 45, u osmima oko 30 učenika. Svi su razredi oko 18 prosječno, niži razredi imaju nešto više. Broj učenika u srednjoj školi nije samo rezultat odlaska u druga mjesta nego ih manje izlazi iz osnovne škole. Vijećnici glasuju te većinom glasova 8 ZA, 0 PROTIV, 2 UZDRŽANA (od ukupno 10 nazočnih vijećnika) donose

**Izmjene i dopune**

Programa javnih potreba u školstvu, predškolskom odgoju i obrazovanju

 za 2018. godinu

 koje se prilažu i sastavni su dio ovog zapisnika.

**Ad/18** Prijedlog Izmjene i dopune Programa javnih potreba u kulturi i religiji Općine Gračac za 2018. g. Načelnica: promjene se odnose najviše na knjižnicu- 4 projekta, izmijenili su sva računala, kako smo uvidjeli da im je veliki trošak energije, nabavit ćemo im i peć na pelete, a za iduću godinu ćemo pokušati na Ministarstvo kulture prijaviti za njih fasadu, stolariju i nadstrešnicu. Tomo Delač- kako možemo znati o nacionalnim manjinama kako troše. Načelnica- oni nisu udruga nego proračunski korisnik. Tomo Delač: Zanima me njihov izvještaj, nisam ga vidio. Nikolina Benić- imaju svoje žiro račune i problem je ukoliko ne dostave izvješća. Bojana Fumić- dostave neka izvješća, no ona nisu u propisanom obliku. Načelnica- ako nas ne izvijeste predviđene su kazne. Tomo Delač- kakav je omjer vjerskih zajednica? Načelnica- ovisno o njihovim zahtjevima, Jugoslav je bio malo aktivniji, nekad i paroha i župnika zovemo prije blagdana da podnesu zahtjeve, a da sami nisu tražili. Moramo ih tražiti da izvještavaju. Bojana Fumić- nekada ovisi i o tome da li rade kapitalna ulaganja u vjerske objekte, obnovu, pa im Općina pri tome sufinancira jedan dio. Tomo Delač- foto radionica- tko to koristi, 16 tisuća kuna? Načelnica- to su dvije radionice, jedna će biti sad u sklopu kulturnog ljeta, jedna je bila u sklopu Dana Općine, bio je dobar odaziv, bila je izložba, radionicu održava Foto Hrvatska. Tomo Delač- a sajam Božić? Načelnica- tu je sve, darovi za djecu, predstava. Tomo Delač- a Jesen u Gračacu? Načelnica- lani je bila suša, nisu proizvođači imali dovoljno proizvoda, ove godine planiramo kupiti drvene štandove pa sajam možda bude i na otvorenom. Tomo Delač- naplaćuje li se na tržnici? Načelnica- kada uredimo seljačku tržnicu onda ćemo. Tomo Delač- ne prodaje nitko iz Gračaca. Što se s Danom Općine? Načelnica: tu je i predstava i druge manifestacije održane u okviru tih dana, sve. Goran Đekić odlazi u 19,02. Vijećnici glasuju te većinom glasova 8 ZA, 0 PROTIV, 1 UZDRŽAN (od ukupno 9 nazočnih vijećnika) donose

**Izmjene i dopune**

 **Programa javnih potreba u kulturi i religiji Općine Gračac za 2018.** godinu

 koje se prilažu i sastavni su dio ovog zapisnika.

**Ad/19** Prijedlog Izmjene i dopune Programa javnih potreba u sportu Općine Gračac za 2018. godinu. Načelnica: nogometni klub se natjecao pri sportskoj zajednici RH, općina bi trebala biti partner, da sufinancira s 20 %. Tomo Delač: koliko imamo ekipa za natjecanje? Načelnica- 4 kategorije svake godine, oko 80 djece je uključeno. Vijećnici glasuju te većinom glasova 8 ZA, 0 PROTIV, 1 UZDRŽAN (od ukupno 9 nazočnih vijećnika) donose

**Izmjene i dopune**

 **Programa javnih potreba u sportu Općine Gračac za 2018.** godinu

 koja se prilaže i sastavni je dio ovog zapisnika.

**Ad/20** Prijedlog Odluke o raspisivanju izbora za vijeće Mjesnog odbora Srb. Bojana Fumić objašnjava, predviđeno održavanje 2. rujna 2018. godine, zbog manjeg broja upisanih birača bira se 5 članova u ovom mandatu. Na pitanje vijećnika Delača o osnivanju novih odbora, upućuje ga na odredbe Statuta o načinu iniciranja i osnivanja. Vijećnici glasuju, jednoglasno s 9 ZA, 0 PROTIV, 0 UZDRŽAN (od ukupno 9 nazočnih vijećnika) donose

**Odluku o raspisivanju izbora za vijeće Mjesnog odbora Srb**

koja se prilaže i sastavni je dio ovog zapisnika.

**Ad/21** Prijedlog Odluke o imenovanju Općinskog izbornog povjerenstva. Načelnica objašnjava, tu su tri osobe, pravnice i ekonomist, manji su troškovi. Vijećnici glasuju, jednoglasno s 9 ZA, 0 PROTIV, 0 UZDRŽAN (od ukupno 9 nazočnih vijećnika) donose

**Odluku o imenovanju Općinskog izbornog povjerenstva**

koje se prilaže i sastavni je dio ovog zapisnika.

Završeno u 19, 15 sati.

**ZAPISNIČAR: PREDSJEDNIK:**

**Bojana Fumić, mag. iur. Tadija Šišić, dipl. iur.**